José Salomón Rondón

José Salomón Rondón Giménez (s. 16. syyskuuta 1989 Caracas, Venezuela) on venezuelalainen jalkapalloilija. Hän edustaa Espanjan Primera Divisiónissa pelaavaa Real Oviedoa lainalla meksikolaisesta Pachucasta ja on pelipaikaltaan hyökkääjä. Aiemmin hän pelasi toistakymmentä vuotta Espanjassa, Venäjällä, Englannissa, Kiinassa ja Argentiinassa.

Rondón on Venezuelan maajoukkueen kaikkien aikojen paras maalintekijä.

 Seurajoukkueura 
Rondón siirtyi kesällä 2008 kotimaastaan espanjalaisseura Las Palmasiin kolmivuotisella sopimuksella.El venezolano Rondón, séptimo fichaje amarillo  UD Las Palmas. Viitattu 20.7.2010. Hänet esiteltiin virallisesti joukkueen pelaajana 10. elokuuta 2008 ja vajaa viikkoa myöhemmin hän pelasi ensimmäisen ottelunsa ystävyysottelussa Barcelonan reservijoukkuetta vastaan. 

Siirrossa ilmenneiden ongelmien johdosta hän pelasi ensimmäisen virallisen ottelunsa joukkueessa vasta 4. lokakuuta 2008 Deportivo Alavésia vastaan. Hän pelasi kanarialaisseurassa kahden viettämänsä kauden aikana yhteensä 46 Segunda Divisiónin ottelua ja teki niissä 10 maalia.

19. heinäkuuta 2010 Rondón siirtyi Málagaan 3,5 miljoonan euron siirtokorvauksella.La UD Las Palmas traspasa a Rondón al Málaga CF  UD Las Palmas. Viitattu 20.7.2010. Hän pelasi seurassa kahden kauden aikana 67 Primera Divisiónin ottelua ja viimeisteli 25 maalia.

Rondón siirtyi Venäjän jalkapalloliigan Rubin Kazaniin kesällä 2012. Hän pelasi seurassa puolentoista vuoden aikana 36 ottelua ja teki 13 maalia. Eurooppa-liigassa hän pelasi karsintaottelut mukaan lukien 20 ottelua ja teki 11 maalia.

Rondón siirtyi pietarilaiseen Zenitiin tammikuussa 2014. Pelaamissaan 37 Venäjän liigan ottelussa hän viimeisteli 20 maalia. Mestarien liigassa hän pelasi karsinnat mukaan lukien 12 ottelua ja teki neljä maalia. Eurooppa-liigan kuudessa ottelussa hän viimeisteli kolme maalia. Hän voitti Venäjän-mestaruuden ja supercupin 2015.

8. elokuuta 2015 West Bromwich Albion ilmoitti ostaneensa Rondónin 12 miljoonalla punnalla. Rondónin sopimus oli nelivuotinen. Hän pelasi seurassa kolmen kauden aikana 108 valioliigaottelua ja viimeisteli 24 maalia. Kauden 2018–2019 hän oli lainalla saman sarjan Newcastlessa, jossa teki 11 maalia pelaamissaan 32 liigaottelussa.

Rondón siirtyi Kiinan Superliigan Dalian Professionaliin kesällä 2019. Helmi-kesäkuussa 2021 hän pelasi lainasopimuksella venäläisessä TsSKA Moskovassa. Hän siirtyi elokuussa 2021 Englannin Valioliigassa pelaavaan Evertoniin.

 Maajoukkueura 
Rondón pelasi kolme ottelua alle 20-vuotiaiden MM-kilpailuissa 2009. Alkulohkon ottelussa Tahitia vastaan hän viimeisteli hattutempun. Tappiollisessa ensimmäisen pudotuspelikierroksen ottelussa Yhdistyneitä arabiemiirikuntia vastaan hän teki Venezuelan ainoan maalin.

Rondón pelasi ensimmäisen maaottelunsa Venezuelan jalkapallomaajoukkueessa Haitia vastaan helmikuussa 2008. Ensimmäisen maaottelumaalinsa hän viimeisteli seuraavassa kuussa El Salvadorin verkkoon. Ensimmäisen MM-karsintaottelunsa hän pelasi Brasiliaa vastaan lokakuussa 2009. Kaikkiaan hän on joulukuun 2025 puoleenväliin mennessä pelannut 52 MM-karsintaottelua ja tehnyt niissä 16 maalia.

Rondón pelasi neljänneksi sijoittuneen Venezuelan kaikissa kuudessa ottelussa Copa Américassa 2011, ja teki maalin alkulohkon pelissä Paraguayta vastaan. Copa Américassa 2015 hän teki kolmessa pelissä yhden maalin ja 2016 neljässä ottelussa kaksi maalia. Vuoden 2019 turnauksessa hän jäi neljässä ottelussa ilman maalia. Copa Américassa 2024 hän pelasi kaikki Venezuelan neljä ottelua ja teki niissä kolme maalia.

 Lähteet 

 Aiheesta muualla 

 Salomón Rondón tilastot BDFutbol-sivustolla 

Luokka:Venezuelalaiset jalkapalloilijat
Luokka:Vuonna 1989 syntyneet
Luokka:Elävät henkilöt